ศบค. ปรับระดับพื้นที่สถานการณ์ทั่วประเทศ พื้นที่ควบคุมสูงสุดและเข้มงวดเหลือ 6 จังหวัด และระยะเวลาเคอฟิวส์พื้นที่สีแดงเข้มยังคงเดิม
นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) หรือ ศบค. รายงานตัวเลขผู้ติดเชื้อโควิด 19 วันนี้ เพิ่มขึ้น 7,305 ราย ผู้ป่วยยืนยันสะสม 1,975,441 ราย หายป่วยเพิ่ม 7,900 ราย รวมหายป่วยแล้ว 1,861,110 ราย รักษาตัวอยู่ที่โรงพยาบาล 95,804 ราย เป็นผู้ป่วยอาการหนัก 1,8,24 ราย, ใส่เครื่องช่วยหายใจ 423 ราย เสียชีวิตเพิ่ม 51 คน ผู้เสียชีวิตสะสมรวม 19,840 คน ผู้ป่วยยืนยันสะสมรอกใหม่ ตั้งแต่วันที่ 1 เมษายน 2563 - 12 พฤศจิกายน 2564 โดยผู้ติดเชื้อที่เพิ่มขึ้น 7,305 ราย เป็นผู้ที่ติดเชื้อในประเทศ 6,9,74 ราย จากระบบเฝ้าระวังและบริการ 6,651 ราย, จากการค้นหาเชิงรุกในชุมชน 323 ราย, จากเรือนจำ 320 ราย ติดเชื้อจากต่างประเทศ 11 ราย        ที่ประชุม ศบค. ปรับระดับพื้นที่สถานการณ์ทั่วราชอาณาจักร พื้นที่ควบคุมสูงสุดและเข้มงวด จาก 7 จังหวัด เหลือ 6 จังหวัด คือ ตาก นครศรีธรรมราช นราธิวาส ปัตตานี ยะลา และสงขลา/ พื้นที่ควบคุมสูงสุด(สีแดง) เป็น 39 จังหวัด นอกนั้นคงเดิม คือพื้นที่ควบคุม 23 จังหวัด/ พื้นที่เฝ้าระวังสูง(สีเหลือง) 5 จังหวัด/ พื้นที่นำร่องท่องเที่ยว 4 จังหวัด(สีฟ้า) 4 จังหวัด ได้แก่ กรุงเทพฯ กระบี่ พังงา และภูเก็ต       เช่นเดียวกับมาตรการป้องกันควบคุมโรค covid 19 ในพื้นที่ควบคุมสูงสุดและเข้มงวด ที่ห้ามออกนอกเคหสถานตั้งแต่เวลา 22:00 น. ถึง 3:00 น. ของวันรุ่งขึ้น ต่ออายุออกไปอีก 15 วัน ถึง 30 พฤศจิกายนนี้// ส่วนสถานบริการ ผับ บาร์ คาราโอเกะ ยังไม่เปิดดำเนินการในเดือนธันวาคมนี้ เพราะจะเกี่ยวข้องกับเรื่องการระบายอากาศในพื้นที่ใกล้ชิด ส่วนใหญ่ต้องใช้มาตรการในการควบคุมอย่างสูง เพราะจะมีความแออัด และการถ่ายเทอากาศ โดยจะให้เวลาเตรียมความพร้อม ระหว่างวันที่ 15 พฤศจิกายน 2564 ถึง 15 มกราคม 2565 ซึ่งกระทรวงมหาดไทย กทม กระทรวงสาธารณสุข ผู้ประกอบการ ไปดูแลตั้งทีมประเมิน จัดทำมาตรฐาน หากทำได้วันที่ 16 มกราคม 2565 ก็จะเปิดดำเนินการได้ แต่อาจจะเป็นพื้นที่เฝ้าระวังสูง พื้นที่เฝ้าระวัง หรือพื้นที่นำร่องท่องเที่ยว       สำหรับกีฬาชนวัว ชนไก่ แข่งม้า มีการเสนอขออนุญาตเข้ามาหลายครั้ง ซึ่ง ผอ.ศบค. รับทราบถึงความเดือดร้อน และไม่อยากให้กิจการ/กิจกรรม จะต้องรับภาระ จึงมอบหมายให้ กระทรวงมหาดไทย กระทรวงสาธารณสุข ไปดูมาตรการควบคุมโรค เพื่อให้เปิดกิจกรรมนี้ได้ ก่อนปีใหม่นี้